**Bismillahir Rahmanir Rahiim**

**Harakati za kuupiga Vita Ukadiani ndani ya Uislamu, Mei 17, 2014**

Mtoto wa kiume mwenye Majina Tisa-Utabiri mwingine wa Mirzra Ghulam Qadiani ulioshindikana.

(Na Rashid AlHafiidh)

“Na ni nani dhalimu mkubwa kuliko yule amtungiaye uongo Mwenyezi Mungu au mwenye kusema: “Nimeletewa wahyi” na hali hakufunuliwa chochote.” (Qur’an 6:93).

Imani ndiyo tunu ya thamani zaidi ambayo Mwenyezi Mungu ametutunuku na kutujaalia kuwa wafuasi wa Mtume Mtukufu Muhammad, وسلم عليه هللا صلي (sallallahu alayhi wa sallam), ndiyo neema yenye thamani kubwa zaidi.

Wengi hupotoshwa na propaganda za Jumuiya ya Ahmadiyya na hujihesabu kwa dhati kwamba wameingia katika dini ya Uislamu, na wapo wengi waliopata bahati mbaya ya kuzaliwa katika Ukadiani na ndio hawa wanaoangukia katika mtego wa hadaa unaonasa bongo zao kiufundi tangia utotoni.

Iwapo ni waadilifu na wana mapenzi ya kweli na Mwenyezi Mungu na Mtume Wake kipenzi Muhammad وسلم عليه هللا صلي ,yawapasa kuamua iwapo wanataka kuitwa wafuasi wa Sayidina Muhammad وسلم عليه هللا صلي au wafuasi wa Mirza Ghulam Ahmad Qadiani.

Kila Umma utahudhurishwa Siku ya Hesabu kulingana na Mtume waliyemfuata, iwe Mtume wa kweli au mzushi. Wayahudi walimfuata Musa, lakini pale Wayahudi hao hao walipomkubali Yesu kama Mtume wao, walikoma kuwa Umma wa Musa, wakawa Umma wa Yesu.

Mirza Ghulam Ahmad Qadiani, Mwasisi wa Jumuiya ya Ahmadiyya, alidai kuwa naye kapokea wahyi/ufunuo kutoka kwa Mungu. Kwa msingi wa ufunuo/wahyi huu, alidai kuwa yeye ni nabii, Mtume, Masihi aliyeahidiwa, Imam Mahdi, mungu Krishna, Jai Singh Bahadur na kadhalika, na kadhalika, wote hao ni yeye kwa wakati mmoja.

Licha ya madai yote hayo bado akaendelea kusisitiza kuwa eti yeye ni Muislamu! Alipokabiliwa kuwa imani hizo zinapingana na mafundisho ya Quran na Hadith na hivyo, zinamweka nje ya wigo wa Uislamu, akatangaza:

“Msingi wa madai yetu si Hadith bali ni Qur’an na Wahyi (ufunuo) unaokuja kwangu. Naam, kwa uthibitisho, pia tunawasilisha Hadith zile zinazoendana na Qur’an na ZISIZOPINGANA NA WAHYI WANGU. Hadith zilizosalia MIMI NAZITUPILIA MBALI KAMA KARATASI ISIYONA NA KAZI.” (Ruuhani Khazain Juz.19 uk.140).

“Nikiapa kwa Mungu, nasema kuwa mimi naamini funuo (zinazokuja kwangu) kama ninavyoamini Qur’an na Vitabu vingine vya Mungu. Na kama ninavyoiamini Qur’an pasipo shaka na kwa yakini kuwa ni Kitabu cha Mungu, ndivyo hivyo hivyo ninavyoamini kuwa ule wahyi unaonishukia ni neno la Mungu.” (HaqiitqatulWahi, Ruuhani Khazain juz.22 uk.220).

Wanazuoni wa Kiislamu walipowasilisha kwake dalili kutoka katika Qur’an na Hadith kuyapinga madai yake, yeye akashikilia: “hakuna kipimo kikubwa cha kupimia ukweli na uzushi wangu zaidi ya bishara zangu.” (Ruuhani Khazain Juz.5 Uk.288). “Kati ya bishara 100, hata moja tu ikiwa ya uongo, mimi nitakiri kuwa ni MZUSHI.” (Ruuhani Khazain Juz.17.U.460).

“Mtu anapothibitika kuwa ni muongo katika jambo moja basi hakuna tena imani kwake katika mambo mengine pia.” (Chashma-e-Maarifat uk. 222, Ruuhani Khazain juz.23 uk.231). “Yule ambaye ni mzushi katika madai yake, bishara yake kamwe haitatimizwa.” (Ruuhani Khazain Juz.5 Uk.223).

**Biashara ya Mtoto wa kiume mwenye Majina Tisa**

“Uabiri wa kuzaliwa mtoto mwenye Majina Tisa.” Tafadhali upambanue utabiri huu kwa kuzingatia kauli hizo za Mirza Ghulam Ahmad Qadiani na kata hukumu mwenyewe iwapo mtu huyu alikuwa ni Mtume wa Allah kama alivyodai au magirini.

Mirza Ghulam A. Qadiani alikuwa na mazoea ya kutoa tabiri alizodai zinatoka kwa Mungu. Ama ndani ya nyumba yake mwenyewe au ndani ya nyumba ya mfuasi wake, alikuwa na kawaida ya kutabiri kuzaliwa kwa mtoto wa kiume.

Wasomaji watakumbuka tabiri zilizovuma mno za kuzaliwa kwa mtoto wa kiume ambaye angelikuwa mungu-kwa umbile la kibinadamu, Ma’azAllah. Hata hivyo, mara zote, Mirza alikuwa makini kuacha upenyo fulani wa kuchomokea kama ingebidi kufanya hivyo!

Jambo kama hilo lilitokea kwa mfuasi wake mmoja Mian Manzuur Mohammed Sahib. Huyu Mian Manzuur Mohammed Sahib alikuwa ni mtu mashuhuri katika ukadiani ambaye alifahamika kama Pir Ji Manzuur Mohammed.

Pia alikuwa ni mwanafunzi wa Mirza Ghulam Qadiani. Mkewe aliitwa Mohammadi Begum. Sio yule Mohammadi Begum ambaye Mirza Qadiani alifanya jitihada kubwa kujaribu kumuoa.

Mwanamke huyu naye akawa muhanga wa tabiri za Mirza. Mian Manzuur alikuwa na mabinti wawili aliozaa na Mohammadi Begum. Bintie Hamida Begum aliozwa kwa Sardar Dad Khan na bintiye mwingine Saleha Begum aliozwa kwa Mir Mohammed Ishaq, (khalifa wa Pili) ambaye ni mjomba wake Mirza Mehmud.

Wakati fulani baada ya kuzaliwa Saleha Begum, mwaka 1906, bi Mohammadi Begum akawa tena mjamzito. Punde kionambali cha “kiungu” cha (Mirza Ghulam) kikaanza kazi na akatoa kauli hii:

“Nimeota kuwa mtoto wa kiume kazaliwa nyumbani kwa Manzuur Mohammed sahib huku akiniomba nimpe jina mtoto huyo. Kisha hali yangu ikabadilika kutoka ndoto kuja ufunuo na nikasikia kuwa (?) anasema: “BASHIIR UD DAULA. Dua wanaombewa watu kadhaa, usimjue nani anayekusudiwa na maneno Manzuur Mohammed. Yumkini kwa neno Bashiir ud Daula’, ina maanishwa kuwa mtoto huyo atazaliwa kwa Mian Manzuur Mohammed, ambaye uzawa wake utakuwa chanzo cha mafanikio na utajiri na yumkini pia mtoto mwenyewe atakuwa tajiri na mwenye mali.Lakini hatuwezi kusema lini na wakati gani mtoto huyo atazaliwa. Mungu hakufunua muda wowote. Huenda ikawa muda si mrefu au huenda ikachelewa kwa miaka kadhaa (Ufunuo Na 1001 tar 19 February 1906, Tazkirah, toleo la pili, uk 590-591, Mkusanyo wa Funuo za Mirza Sb; Badr juz. 2 Na 8 tar 23 Feb 1906 uk.2; AlHakam juz.10, Na.7 tar 24 Feb 1906 uk.1)

Hata hivyo, miezi michache baadae, ufunuo wa Mirza ukathibitisha kuwa Mian Manzuur Mohammed (mwanafunzi wake) na mkewe Mohammadi Begum ndio walengwa hasa wa tabiri hizi. “kwa njia ya ufunuo wa Mungu, nikafahamishwa kuwa ndani ya nyumba ya Mian Mazuur Mohammed Sahib, yaani kwa Mohammadi Begum, mtoto wa kiume atazaliwa ambaye atakuwa na majina mawili: 1. Bashiir ud daula, 2. Alam Kabab.” (Wahyi Na. 1067, tar 7 Juni 1906, Tazkira, toleo la pili, uk 615, Mkusanyo wa Wahyi wa Mirza Sb; Badr juz Na. 24 tar 14 Juni 1906 uk.2; AlHakam juz.10, Na.20 tar 10 Juni 1906 uk.1) (msisitizo na mkolezo wa maandishi makubwa ni kwa mujibu wa matini-Rashid).

“Majina mawili yamefunuliwa kwa wahyi wa Mungu. Maana yake na ufahamisho wake ni huu: 1) Bashiir ud Daula maana yake atakuwa mjumbe wa kuleta habari njema za utajiri na hadhi yetu. Baada ya kuzaliwa kwake au baada ya kufikia makamo ya ujana wake, utabiri wa tetemeko kubwa la ardhi na tabiri nyinginezo zitatokea; na makundi chungutele ya viumbe yataelekea kwetu na ushindi mtukufu utadhihiri. 2) Maana ya Alam Kabab ni hii kwamba baada ya miezi michache ya kuzaliwa kwake au hadi akiweza kutambua jema na baya, maangamizi mabaya yataikumba ardhi, kana kwamba dunia imefika mwisho. Kwa sababu hii, mtoto huyu amepewa jina Alam Kabab. Hivyo, mtoto huyo ataitwa Bashiir ud daula kwa sababu atakuwa ishara ya utajiri na hadhi; na kwa sababu atakuwa kama vita ya zama za mwisho kwa maadui zetu, ataitwa Alam Kabab.” (Wahyi Na. 1067, tar 7 Juni 1906, Tazkirah, toleo la pili, uk.615, Mkusanyo wa Funuo za Mirza Sb; Badr juz.2 Na. 24 tar 14 Juni 1906 uk.2; AlHakam juz.10, Na.20 tar 10 Juni 1906 uk.1).

MAJINA MAWILI ZAIDI: siku hiyo hiyo, Mirza Ghulam alipokea wahyi mwingine kwamba mtoto huyu atakuwa na majina mawili zaidi. Aidha, ufunuo ukamfahamisha Mirza Ghulam kuwa Mungu atamweka hai mama wa mtoto huyu hadi utabiri utimie.

“Baadae, ikasikika kuwa mtoto huyu ana majina mawili zaidi: (1) Moja ni SHAADI KHAN kwa sababu atakuwa chanzo cha furaha kwa Jumuiya hii. (2) La pili ni KALIMATULLAH KHAN, kwa sababu atakuwa neno la Mungu ambalo lilikadiriwa kujiri katika zama hizi. Na ni muhimu kwamba Mungu atamuweka hai mama wa mtoto huyu mpaka utabiri utimie. Na wahyi uliotangulia wa NENO NA WASICHANA WAWILI unaelezea utabiri huo huo, maana yake ni aik larkaa aur do larkian, kwa vile Mian Mazuur Mohammad ana watoto wawili wa kike na pale Kalimatullah atakapozaliwa, utabiri huu utatimia-mwanaume mmoja Kalima na wasichana wawili.” (Wahyi Na 1068, tar 7 Juni, 1906, Tazkirah, toleo la pili, uk. 616, Mkusanyo wa Funuo za Mirza Sb; Badr juz. 2 Na. 24 tar 14 Juni 1906 uk.2 tanbihi) (Msisitizo na Mkolezo wa maandishi makubwa ni kwa mujibu wa matini. Mabadiliko ya rangi nimeyafanya mimi kukazia kwamba, kwa mujibu wa Mirza, mama wa mtoto huyo hatakufa hadi mtoto huyu mwenye sifa za kiungu azaliwe- Rashid).

SI MAJINA MAWILI, SI MANNE BALI TISA: Wakati mimba ya mke wa Pir Ji Manzuur Sahib ilipokuwa inazidi kukuwa, kwa mara nyingine tena, Mungu akamfahamisha Mirza Ghulam kuwa mtoto huyo hasa atakuwa na majina TISA. Du!

“Mtoto huyo wa Mian Manzuur Mohammed Sahib ambaye atakuwa ishara, kwa ufunuo wa Mungu, majina yake yamefunuliwa yakitajwa hapa chini: 1. KalimatulAziz. 2.Kalimatullah Khan. 3. Neno. 4.Bashiir ud daula. 5. Shadi

Khan. 6.Alam Kabab. 7. Nasir ud diin. 8. Faatih ud diin. 9. Haazaa yaumun Mubarak” (Wahyi Na. 1078, tar 19 Juni 1906, Tazkirah, toleo la pili, uk.620, Mkusanyo wa Wahyi wa Mirza Sb; AlBadr juz.2 Na 24-28 tar 12 Julai 1906 uk.2; AlHakam juz. 10, Na.24 tar 10 Julai 1906 uk.1) (Msisitizo ni kwa mujibu wa matini-Mwandishi).

Majuma machache baadae Mohammadi Begum, mke wa Mian Manzuur Mohammed akazaa mtoto wa kike: “…ndani ya nyumba ya Pir Manzuur Mohammed, mtoto wa kike kazaliwa Jumanne, Julai 17, 1906.” (Tazkirah, Mkusanyo wa Funuo za Mirza, toleo la pili, uk.651, tanbihi).

Hata hivyo, muda mfupi baadae, mtoto huyo wa kike na mamaake Mohammadi Begum, mke wa Pir Ji Mian Manzuur Mohammed wakafariki dunia: “Mke wa Mian Manzuur Mohammed (ambaye anaishi ndani ya nyumba ya Hazrat Aqdas) anaugua ugonjwa wa kifua kikuu, nilipokea ufunuo huu kuhusiana naye: Haa miim. Tilka Aayaatul Kitabil Mubiin….(funuo nyingine nyingi-Rashid). .

Kisha Hazrat akaoneshwa dawa fulani kwa ajili ya mwanamke huyo mgonjwa na tena (ufunuo:5) ukanufaisha kinyume na matarajio; 6). Maisha mapya……(funuo nyingi nyinginezo-Rashid).” (Ufunuo Na. 1256 Aprili 1908, Tazkirah, Mkusanyo wa Funuo za Mirza, toleo la pili, uk.751; Badr juz.7 Na.16 tar 23 Aprili 1908 uk.8; AlHakm juz.12 Na.29 tar 22 Aprili 1908 uk.1).

“Jina lake lilikuwa ni Mohammadi Begum ambaye hatimaye alifariki dunia mnamo Oktoba 9, 1908.” (Tanbihi kuhusu Ufunuo Na. 1256 Aprili 1908, Tazkirah, Mkusanyo wa Funuo za Mirza, toleo la pili, uk. 750).

Wahyi/ufunuo wote wa Mirza Ghulam A. Qadiani ulithibitika kuwa ni uwongo mtupu na ndoto zake zote ziliyeyuka. Mtoto wa kiume mwenye majina tisa ambaye alitazamiwa kuwa angeleta ujumbe wa ushindi mtukufu na utajiri usiosemeka kwa jumuiya na maangamizi kwa maadui, hakutokea kamwe katika dunia hii.

Pengine hii ndiyo sababu kwa nini utukufu ambao mungu wa Mirza alimuahidi bwana huyu kamwe haukutokeza!! Bila shaka Mirza Ghulam na wafuasi wake walitoa fafanuzi nyingi za kuzugiazugia utabiri wao ulioshindwa.

Lakini ukweli unabaki palepale. Mmoja wa wafuasi wa Mirza Ghulam, Abu Fazal Mohammed Manzuur Ilahi alitoa chapisho “AlBushra”, mkusanyo wa funuo za kila siku za Mirza Sahib katika kipindi cha ukhalifa wa Hakim Nuruddin. Kandika angalizo lifuatalo juu ya ufunuo huu.

“Mwenyezi Mungu ndiye ajuaye vizuri zaidi lini na jinsi utabiri utakavyotimia. Japo Hazrat-e-Aqdas alikuwa ametangaza kutokea kwake kupitia kwa Mohammadi Begum lakini kwa kuwa mama huyo amefariki, sasa hakuna utajo wa jina hili. Kwa hali yoyote ile, utabiri huo unatokana na “mutashabiha”. (AlBushra, juz. 2 uk.116). Ni ‘mutashabiha’ kabisa-kabisa!! Mutashabiha maana yake ni zile aya ambazo maana yake haiko wazi lakini kwa mujibu wa Mirza Sahib, wale wenye ilimu hupewa hikima (taz.Haqiiqatul Wahi uk.170).

Mbali ya hivyo, Mirza sahib alipokea funuo za kujirudia-rudia kuhusiana na utabiri huu na majina SABA yakatajwa waziwazi. Hivyo utabiri huu si moja ya mambo ya mutashabiha. Jaribio jingine la kufafanua utabiri huu ni:

“Hazrat Sahib (Mirza Ghulam) kabainisha wazi kuwa utambulisho wa Manzuur Mohammed hauwezi kufahamika, wala ufunuo haujabainisha utambulisho huo. Hazrat Sahib hakulazimika kubainisha kwamba kwa kutaja jina la Manzuur Mian Mohammed ndiyo ina maana ni yeye. Hii ni ndoto, na katika ndoto, majina hutajwa kulingana na sifa. Hivyo, kwa kumtaja Manzuur Mohammed hakuna anayekusudiwa ila Mirza Masihi Muwuud, na Bashiirud Daula ndiye Mirza Bashiruddin Mahmuud Ahmad ambaye pia ni Alam Kabab.” (Pocket Book Ahmadiyyah uk.453).

Ufafanuzi wa Mirza Mahmud, Khalifa wa pili: “Hazrat Amirul Muminiin Khalifatul Masiih asSani…wakati fulani, akitoa ufafanuzi wa ufunuo huu, alisema: “maana mojawapo ya KALIMA ni kile kitabu cha Pir Manzuur Mohammed Sahid ambacho aliandika kuhusu Musleh Muwuud na maana ya WASICHANA WAWILI ni mabinti zake. Kwa maneno mengine, katika ufunuo, ilibainishwa kuwa kumbukumbu yake itakuwa vitu viwili-Kalima mmoja na mabinti wawili. Hivyo, mmoja wa mabinti zake alikuwa Hamida Begum Sahiba Marhuuma ambaye aliozwa kwa sardar Karam Dad Khan Sahib mpensheniwa, na binti mwingine ni Saleha Begum Saheba ambaye alifunga ndoa na Mirza Mohammed Ishaq Sahib.

Hawa ndio watoto wawili wa kike wanaotajwa katika ufunuo huu na kudura ya Mungu imethibitisha kuwa wasichana hawa ndio waliokusudiwa na ufunuo huu. Pia ilidhihirika kwa ufunuo huu kuwa Pir Sahid hatakuwa na mtoto wa kiume.

Maana ya ufunuo huu ni hii tu kwamba yeye ndiye wa kwanza kuutaja utabiri huu. Hivyo basi, katika Jumuiya yetu mtu wa kwanza kuandika kitabu kuhusu Musleh Muwuud alikuwa ni Pir Saheb na ufunuo huu ulihusu jambo hili.” (Malfuuzaat Hazrat AmiirulMuminiin Khalifatul Masiih Sani AlFazl juz.32 Na.255 tar 31 Oktoba 1944 uk.1; utajo katika Tazkirah, Mkusanyo wa Funuo za Mirza, toleo la pili, uk.616, tanbihi).

Kwa maneno mengine, kila mtu alielewa maana ya utabiri huu isipokuwa Mirza Ghulam A. Qadiani na mungu wake aliyeleta ufunuo huo. “Kati ya tabiri 100, ikiwa hata MMOJA ni wa uwongo, basi nitakiri kuwa mimi ni MZUSHI.” (Ruuhani Khazain Juz.17 Uk.460).

“Kwa dhihaka tu au kuwashawishi watu waamini nguvu zake, anadai kuwa ameota ndoto hiyo na/au alikuwa na ufunuo huu na anatamka uongo au anachanganya batili ndani yake, yuko kama mnyoo wa kinyesi uliozaliwa kwenye kinyesi na unaofia kinyesini.” (Zamima Tohfa-e-Golrawiya uk.20, Ruuhani Khazain juz.17 uk. 56).

Hata Jumuiya ya Ahmadiyyah ikitoa fafanuzi gani, ukweli unabaki kuwa utabiri unaohusu Mtoto mwenye Majina Tisa ulifeli vibaya sana ukimthibitisha Mirza Sahib kuwa ni Muongo. “Mungu anasema waziwazi kuwa InnAllah laa yahdii mun huwa musrifun kazzab. Ukiitafakari maana yake ni kwamba yule ambaye ni mzushi katika madai yake, bishara yake huwa haitimii.” (Aina-e-Kamaalaat-e-Islam, Roohani Khazain vol. 5 p. 322-323) Rashid AlHafeezi rasyed54@hotmail.com May 17, 2014